Saint Thomas (Islles Vírxenes)

Saint Thomas ye una islla asitiada nel mar Caribe. Ye la principal islla de les Islles Vírxenes de los Estaos Xuníos, tamién conocíes Islles Vírxenes Americanes y nella asítiase la principal ciudá, Carlota Amalia. 

Columbrada en 1493 por Cristóbal Colón, la presencia de Dinamarca establecióse'n 1666, controlando tola islla en 1672 por parte de la Compañía Danesa de les Indies Occidentales. La colleta de la caña d'azucre convirtióse na principal actividá económica, utilizando principalmente man d'obra esclavo. 

En 1685, el comerciu d'esclavos foi domináu pola Compañía Americana de Brandenburgu, estableciendo ún de los llugares de venda d'esclavos más grande del mundu. En 1961, el principal asitiamientu foi renomáu como Charlotte Amalie n'honor a la esposa del rei Cristián V, y foi llueu declaráu como "puertu llibre" pol rei Federicu V. 

Nos entamos del sieglu XIX, el comerciu del azucre entro nun periodu de decadencia per aciu de la competencia de los Estaos Xuníos y el desaniciu provocáu por la bayura de furacanes. En 1848, foi abolida la esclavitú, causando un enantu na demanda de man d'obra agrícola. 

L'asitiamientu estratéxicu de la islla llevó a que nos años 1860, los Estaos Xuníos cuidaren comprar la islla, dalgo que namás asocedió en 1917. Tres la Segunda Guerra Mundial y l'embargu impuestu a Cuba, Saint Thomas convirtióse nun llugar de importancia turística, magar del desaniciu provocáu por dellos furacanes en 1989 y 1995. 

La islla dispón d'aeropuertu internacional nomáu Cyril E. King.

 Referencies 

 Enllaces esternos 

Categoría:Islles Vírxenes Americanes